काठमाडौं । विश्व स्वास्थ्य संगठनले दक्षिण अमेरिकी मुलुकहरुमा फैलिएको जीका भाइरस अन्य मुलुकहरुमा पनि फैलनसक्ने खतरा रहेको चेतावनी दिएको छ । अमेरिकासँग नेपालको पनि प्रत्यक्ष सम्पर्क रहने गरेकोले यो भाइरस नेपालमा पनि भित्रिन सक्ने भन्दै स्वास्थ्य बिभाग रोग नियन्त्रण तथा इपिडियोमियोलोजी कार्यालयले पूर्व सतर्कता अपनाउँन अपिल गरेको छ । उसले नेपालबाट बिशेषगरि गर्भवती महिलाहरुलाई तत्काल अमेरिका लगायत जीका भाइरस संक्रमित देशहरुमा नजान सुझाब दिएको छ ।
